Luister: Bagasie in die huwelik | Maroela Media
Ds. Deon van der Berg van Lewensverryking Seminare gesels in hierdie uitsending met Anthony en Zelda van der Merwe, van Sunwardpark Boksburg, wat hulle getuig oor wat met hulle en hul huwelik gebeur het toe hulle 'n Lewensverryking Huwelikverrykingsnaweek bygewoon het.
Hulle het vier kinders en is in 'n hersaamgestelde huwelik. Hulle getuig dat hulle met baie bagasie in die huwelik gekom het en met nog meer by die naweek opgedaag het. Beide was aanvanklik nie Christene nie, maar het wel later tot bekering gekom. Hulle het egter nie besef dat Christenskap nie beteken mens het nie probleme nie. Ons hoor hoe hulle die huwelik in eie krag wou doen en hoe daar baie ontrouheid was, maar vandag getuig hulle dat hulle nuwe mense met 'n nuwe huwelik is.
As daar n krakie in n huwelik kom kan niks dit heel maak nie. Al se die predikant nou ook wat,die swak plek is daar en niks kan dit keer om te breek nie.
By die Here is enige iets moontlik. Mense probeer vandag om dinge op hul eie te hanteer en ons vertrou nie op die Here nie. As jy regtig jou huwelik wil red, woon 'n Lewensverryking Huweliksverrykingnaweek by. Jy sal nie spyt wees nie!